A tarta Dobos (en hongaro Dobos torta, pronunciato /ˈdoboʃ/) ye una tarta hongara que leva o nombre d'o suyo inventor, o famoso confitero hogaro József C. Dobos (1847–1924), que la creyó en 1884. Ye formata de cinco capas de bizcocho deseparatas por chicolate y manteca y con carambelo dencima de tot. Entre as diferents capas d'a tarta se gosan meter tamién trocetz d'avellanas, nueces, castanyas u almendras, encara que a tarta orichinal no'n leva. Dobos quereba creyar una tarta que podese durar mas que atros pastels, ya que por ixas envueltas as tecnicas de conchelación yeran menos enantatas. O carambelo que leva a tarta por dencima aduya a que ista no s'ixeque. Se conoixe tamién a sobén por o suyo nombre en hongaro Dobos-torta u Dobostorta.